*A határozati javaslat elfogadásához*

***egyszerű***  *többség szükséges,*

*az előterjesztés* ***nyilvános ülésen tárgyalható****!*

*1. számú előterjesztés*

Bátaszék Város Önkormányzata Képviselő-testületének 2018. január 16-án,

16 órakor megtartandó rendkívüli ülésére

*Az „Agrárlogisztikai központ kialakítása Bátaszéken” elnevezésű projekt tervezési programjának jóváhagyása*

|  |
| --- |
| **Előterjesztő:** Dr. Bozsolik Róbert polgármester  **Készítette:** Bozsolik Zoltán városüzemeltetési mb. irodavezető  **Törvényességi ellenőrzést végezte**: Kondriczné dr. Varga Erzsébet jegyző    **Tárgyalja:**  Pénzügyi és Gazdasági Bizottság: 2018. 01. 16. |

**Tisztelt Képviselő-testület!**

Az Önkormányzat kizárólagos tulajdonában áll a bátaszéki belterületi 61/21 hrsz. alatt felvett, kivett beépítetlen terület megnevezésű ingatlan, melyen agrárlogisztikai központot kíván létrehozni.

Az Önkormányzat az agárlogisztikai központ megvalósításához jogerős építései engedéllyel rendelkezik, melyet a Tolna Megyei Kormányhivatal Szekszárdi Járási Hivatal Hatósági Főosztály Építésügyi és Örökségvédelmi Osztálya TO-04D/40/1135-21/2016. sz. alatt adott ki.

Az Önkormányzat TOP 1.1.3-15. „Helyi Gazdaságfejlesztés” című felhívásra benyújtott pályázatával kapcsolatban 2017. június 30. napon értesítést kapott a támogatási kérelmének – csökkentett összköltséggel – támogatásáról. A Támogatási Szerződés 2017. július 31. napon megkötésre került (projekt kódszáma: TOP-1.1.3-15-TL1-2016-00004).

A megvalósuló létesítményben – összhangban a Támogatási Szerződésben foglaltakkal –

az alábbi tevékenységet lehet végezni, így a helyi termékek piacra jutását segítő agrár-logisztikai tevékenységen belül a termelést követő műveleteket tárolást, hűtést, válogatást, mosást, csomagolást.

A csökkentett összegű támogatás miatt a projekt műszaki tartalmát módosítani szükséges.

Az építési engedélyezési és kiviteli tervdokumentáció készítésére vonatkozó beszerzési eljárás során az 1.sz. melléklet szerinti tervezési program megvalósítására kell ajánlatot adniuk az ajánlattevőknek. A megvalósulást követően lehetővé válik a szolgáltatás több partner általi igénybevételére. Az épület eltérő termelést követő műveleti technológia használatát is lehetővé teszi.

A projekt indikátora a zöldmezős beruházás által érintett terület nagysága (m2): 20849. Ez a projekt műszaki tartalmának módosítását követően sem változik.

A közbeszerzési szakértővel folytatott egyeztetés alapján az érvényes Bátaszék Város Önkormányzata Beszerzése Lebonyolításának Szabályzata alapján árajánlatkérés keretében kell kiválasztani a vállalkozót, mivel ez kivételnek minősül a 2015. évi CXLIII. törvény a közbeszerzésekről 111.§ r) pontja alapján (építészeti-műszaki tervezési szolgáltatás megrendelésére - az ezekhez kapcsolódó szakági tervezési tevékenységekre kizárólag akkor, ha annak megrendelésére építészeti tervezéssel együttesen, ugyanazon tervezett építési beruházás tekintetében kerül sor) az uniós értékhatárig (cca. nettó 64 MFt-ig).

2016. évben közbeszerzési eljárásban kiválasztásra került a tervező. A tervezési szerződésben az építési engedélyezési tervdokumentáció készítésére nettó 11.400.000,-Ft, opcionális tételként a kiviteli tervdokumentáció készítésére nettó 6.400.000,-Ft tervezési díj került rögzítésre.

Az új építési engedélyezési tervdokumentáció és az új kiviteli tervdokumentáció készítésének becsült összege nettó 22.978.889,-Ft.

A szerződéses és a becsült tervezési díj összege az uniós értékhatárt nem éri el, így árajánlatkérés keretében kiválasztható a vállalkozó.

Javasoljuk, hogy négy vállalkozónak kerüljön megküldésre az ajánlattételi felhívás.

* Építész Alkotóműhely Kft 7100 Szekszárd Bezerédj u. 8.
* B6 Építész Iroda Bt. 7100 Szekszárd, Cseri J. u. 5.
* Gulyasplan Építészstúdió Kft. [7090 Tamási, Bajcsy-Zsilinszky u. 45.](http://maps.google.com/maps?q=HU%207090%20Tam%C3%A1si%20Bajcsy-Zsilinszky%20u.%2045&hl=hu&ie=UTF8)
* TALETA Építész Iroda Kft. (1222 Budapest, Iram utca 5.)

Javasoljuk továbbá az Építész Alkotóműhely Kft.-vel 2016.június 6. napon megkötött tervezési szerződés közös megegyezéssel történő megszűntetését.

***1.sz. H a t á r o z a t i j a v a s l a t :***

**az „Agrárlogisztikai központ kialakítása Bátaszéken” elnevezésű projekthez tervezési szerződés megszűntetésére**

Bátaszék Város Önkormányzatának Képviselő-testülete;

1. az Építész Alkotóműhely Kft.-vel 2016.június 6. napon megkötött tervezési szerződés közös megegyezéssel történő megszűntetését támogatja,
2. felkéri a város polgármesterét az okirat aláírására.

*Határidő:* Azonnal

*Felelős*: dr. Bozsolik Róbert polgármester

*Határozatról értesül*:

Bátaszéki KÖH városüz. iroda

Bátaszéki KÖH pénzügyi iroda

irattár

***2.sz. H a t á r o z a t i j a v a s l a t :***

**az „Agrárlogisztikai központ kialakítása Bátaszéken” elnevezésű projekt (projekt kódszáma: TOP-1.1.3-15-TL1-2016-00004) építési (engedélyezési és kiviteli) tervdokumentáció készítésére**

Bátaszék Város Önkormányzatának Képviselő-testülete;

1. az építési engedélyezési tervdokumentáció elkészítéséhez kapcsolódó tervezési programot - a határozat melléklete szerinti tartalommal – elfogadja,
2. az ajánlattételi felhívás

Építész Alkotóműhely Kft. 7100 Szekszárd, Bezerédj u. 8.

B6 Építész Iroda Bt. 7100 Szekszárd, Cseri J. u. 5.

Gulyasplan Építészstúdió Kft. [7090 Tamási, Bajcsy Zs. u.45.](http://maps.google.com/maps?q=HU%207090%20Tam%C3%A1si%20Bajcsy-Zsilinszky%20u.%2045&hl=hu&ie=UTF8)

TALETA Építész Iroda Kft. (1222 Budapest, Iram utca 5.)

részére történő kiküldését jóváhagyja.

*Határidő:* Azonnal

*Felelős*: dr. Bozsolik Róbert polgármester

(az ajánlattételi felhívás elküldéséért)

*Határozatról értesül*:

Bátaszéki KÖH városüz. iroda

Bátaszéki KÖH pénzügyi iroda

irattár